Spitalul „Prof. Dr. Eduard Apetrei” din Buhuși așteaptă aprobarea pentru deblocarea mai multor posturi de medici în diverse specialități medicale. Unitatea sanitară a solicitat prin memorandum deblocarea a patru posturi de medici, în conformitate cu legislația în vigoare.
Conform anunțului publicat, spitalul are nevoie de medici pentru următoarele specialități: diabet și boli de nutriție, radiologie și imagistică medicală, medicină de urgență (inclusiv medici de familie cu atestat) și oftalmologie.
Spitalul buhușean este o unitate modernă, dotată cu aparatură și echipamente medicale de ultimă generație, și dispune de un corp medical multidisciplinar bine pregătit. Medicii interesați sunt încurajați să profite de această oportunitate de a profesa într-un mediu profesional și de a contribui la îmbunătățirea serviciilor medicale în orașele de provincie.